ถึงบ้านดึกพอถึงเวลาต้องทานนึกขึ้นได้ว่าลืมเอายาคุมมาด้วย(แบบ21เม็ด) เหลือ3เม็ดดสุดท้าย กลับมาถึงเมื่อคืน และเมื่อคืนก็เลยจำเป็นต้องขาดทานยาไป1วัน วันนี้ช่วงเย็นว่าจะเดินทางกลับไปทานสองเม็ดพร้อมกัน ไม่ทราบว่าเสี่ยงไหมคะ หรือต้องทิ้งแผงนั้นไปเลย ไม่ได้มีเพศสัมพันธ์ตั้งแต่ตั้งวันที่2กพ.แล้วค่ะ
สวัสดีค่ะ หากได้ลืมทานยาคุมกำเนิดไป 1 เม็ดเมื่อคืน แล้ววันนี้จะเดินทางกลับไปทานยา เมื่อไปถึงแล้ว ก็ให้รีบทานไป 1 เม็ดทันทีทีนึกขึ้นได้ค่ะ และให้ทานตามเวลาเดิมปกติที่เคยทานไปอีก 1 เม็ด ซึ่งจะเท่ากับต้องทานไป 2 เม็ด ส่วนประสิทธิภาพในการป้องกันการตั้งครรภ์นั้น ก็จะถือว่าลดลงไปไม่มาก และหากไม่ได้มีเพศสัมพันธ์ตั้งแต่วันที่ 2 ก.พ.ก็จะไม่ได้ทำให้เกิดการตั้งครรภ์ค่ะ ทั้งนี้ ไม่จำเป็นต้องทิ้งยาคุมแผงนี้ไป และเมื่อทานยาครบ 21 เม็ดแล้ว ก็ให้เว้นระยะ 7 วันเช่นเดิม ก่อนที่จะเริ่มทานยาคุมแผงใหม่เช่นเดิมค่ะ